**Ministru kabineta noteikumu projekta "Grozījumi Ministru kabineta 2015. gada 16. jūnija noteikumos Nr. 313 "Darbības programmas "Izaugsme un nodarbinātība" 9.2.2. specifiskā atbalsta mērķa "Palielināt kvalitatīvu institucionālai aprūpei alternatīvu sociālo pakalpojumu dzīvesvietā un ģimeniskai videi pietuvinātu pakalpojumu pieejamība personām ar invaliditāti un bērniem" 9.2.2.1. pasākuma "Deinstitucionalizācija" īstenošanas noteikumi""**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums**  |

|  |  |
| --- | --- |
| Mērķis, risinājums un projekta spēkā stāšanās laiks (500 zīmes bez atstarpēm) | Noteikumu projekts[[1]](#footnote-1) izstrādāts, lai novērstu tehniskas neprecizitātes un nodrošinātu ar MK 2020. gada 4. jūnija noteikumiem Nr.357[[2]](#footnote-2) noteikto 9.2.2.1. pasākuma "Deinstitucionalizācija" (turpmāk – 9.2.2.1. pasākums) īstenošanas nosacījumu pilnvērtīgu un juridiski korektu piemērošanu.Tiesību akts stāsies spēkā indikatīvi 2020. gada III. ceturksnī. |
|  |  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Labklājības ministrijas iniciatīva. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Noteikumu projekts paredz veikt šādus tehniskus precizējumus:1. **izteikt MK noteikumu Nr. 313[[3]](#footnote-3) 24.2.1. apakšpunktu jaunā redakcijā**, lai pilnvērtīgi un bez juridiskās interpretācijas iespējām nodrošinātu personām ar garīga rakstura traucējumiem (turpmāk – personas ar GRT) iespēju izvēlēties tām vēlamo sabiedrībā balstītu sociālo pakalpojumu sniedzēju un pašvaldībām pieteikt kompensāciju par šo pakalpojumu nodrošināšanu. Ar MK noteikumiem Nr. 357 tika noteikts, ka personas ar GRT iesniegumā var norādīt sev vēlamo sabiedrībā balstītu sociālo pakalpojuma sniedzēju ar mērķi, ka tādējādi tiek sekmēta savstarpēja uzticēšanās un paļāvība starp personu un pakalpojuma sniedzēju, kas savukārt nodrošina pilnvērtīgāku sabiedrībā balstītu sociālo pakalpojumu sniegšanu un motivē personas ar GRT iesaistīties 9.2.2.1. pasākuma projektā. Ja persona ar GRT savā iesniegumā par pakalpojuma nodrošināšanu 9.2.2.1. pasākuma projekta ietvaros ir norādījusi vēlamo pakalpojuma sniedzēju, tad līguma ar pakalpojuma sniedzēju noslēgšanas procesā netiek saskatītas iepirkuma pazīmes, tādējādi pašvaldība, nerīkojot iepirkumu, var slēgt pakalpojuma (uzņēmuma) līgumu ar iesniegumā minēto pakalpojuma sniedzēju. Pēc attiecīgā līguma noslēgšanas persona ar GRT var saņemt sev nepieciešamo pakalpojumu, bet pašvaldība, atbilstoši noslēgtajam līgumam, veic norēķinus ar pakalpojuma sniedzēju. Ja persona ar GRT nav norādījusi vēlamo pakalpojuma sniedzēju, tad pašvaldībai nepieciešamības gadījumā jārīkojas atbilstoši normatīvajiem aktiem publisko iepirkumu jomā un jāpiesaista attiecīgo pakalpojuma sniedzēju, ja pašvaldība pati nenodrošina šī pakalpojuma sniegšanu**.** Gadījumā, ja persona ar GRT saņem pakalpojumu pie tās izvēlēta sabiedrībā balstīta sociālo pakalpojuma sniedzēja (tieši tā pat kā gadījumā, ja pakalpojuma sniedzēju pašvaldība ir piesaistījusi (iepirkusi) atbilstoši Publiskā iepirkuma likuma prasībām), kompensāciju pašvaldībai par šo pakalpojumu nodrošināšanu nepiešķir saskaņā ar vienas vienības izmaksu metodiku[[4]](#footnote-4), bet gan atbilstoši faktiskajām izmaksām, bet vienlaikus nepārsniedzot vienas vienības izmaksu metodikā noteiktās vienas vienības izmaksas apmēru. Šobrīd MK noteikumu Nr.313 24.2.1. apakšpunkts paredz, ka kompensāciju pašvaldībām par pakalpojumu nodrošināšanu piešķir atbilstoši faktiskajām izmaksām un nepārsniedzot vienas vienības izmaksu apmērus, bet tikai gadījumos, ja pašvaldība pakalpojuma sniedzējus iepērk atbilstoši Publiskā iepirkuma likumam. Līdz ar to šobrīd nav iespējams piemērot faktiskās izmaksas kompensācijai par pakalpojumu nodrošināšanu pašvaldībai gadījumos, ja persona ar GRT ir saņēmis pakalpojumu pie sevis izvēlēta pakalpojuma sniedzēja. Ņemot vērā iepriekšminēto, MK noteikumu Nr. 313 24.2.1. apakšpunkts tiek redakcionāli precizēts, tādējādi novēršot neprecizitāti, kas netika pamanīta, veicot iepriekšējos MK noteikumu Nr. 313 grozījumus;
2. **svītrot MK noteikumu Nr. 313 59. punktā atsauci uz MK noteikumu Nr. 313 58. punktu**. Ar MK noteikumiem Nr. 357 9.2.2.1. pasākuma īstenošana tika papildināta ar jaunu vienas vienības izmaksu metodiku[[5]](#footnote-5), attiecīgi tika precizēts arī MK noteikumu Nr. 313 58. punkts, nosakot, ka abas vienas vienības izmaksu metodikas izstrādā atbildīgā iestāde un saskaņo vadošā iestāde. Savukārt šobrīd MK noteikumu 59. punkts paredz, ka netiešās izmaksas netiek rēķinātas no tām projekta vadības un projekta īstenošanas personāla atlīdzības izmaksām, kas iekļautas MK noteikumu Nr. 313 58. punktā minētajā vienas vienības izmaksu metodē (šis punkts netika grozīts ar MK noteikumiem Nr. 357). Ņemot vērā, ka jaunā vienas vienības izmaksu metodika ir tieši saistīta ar piemaksām (atlīdzības izmaksas) projekta sadarbības partneru - valsts sociālās aprūpes centru (turpmāk – VSAC) speciālistiem, kuri sagatavo personas ar GRT pārejai uz dzīvi sabiedrībā, un to, ka ar šīs vienas vienības izmaksu metodikas izstrādi netiek mainīta netiešo izmaksu piešķiršanas kārtība, kura ir noteikta MK noteikumu Nr. 313 26. punktā, atbilstoši kuram VSAC kā sadarbības partneris var pretendēt uz netiešajām izmaksām, ir nepieciešams tehniski precizēt MK noteikumu Nr. 313 59. punktā minēto atsauci un kā izņēmumu norādīt tikai atsauci uz vienas vienības izmaksu metodiku, kas saistīta ar pakalpojumu sniegšanu personām ar GRT;
3. **precizēt MK noteikumu Nr.313 60. punktu**, paredzot, ka nosacījumi projekta vadības un īstenošanas personāla piesaistei ir attiecināmi tikai uz finansējuma saņēmēju – plānošanas reģioniem un sadarbības partneriem – pašvaldībām. Minētais precizējums nepieciešams, ņemot vērā, ka pārējie projekta sadarbības partneri – VSAC un bērnu aprūpes iestādes vai to dibinātāji projekta ietvaros nepiesaistīs projekta īstenošanas personālu.
 |
| 3. | Projekta izstrādē iesaistītās institūcijas un publiskas kapitālsabiedrības |  Labklājības ministrija |
| 4. | Cita informācija |  Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt |  Pilngadīgas personas ar GRT, kuras saņem valsts ilgstošas aprūpes institūciju pakalpojumus un pasākuma īstenošanas laikā pāriet uz dzīvi sabiedrībā, kā arī pilngadīgas personas ar GRT, kuras potenciāli var nonākt valsts ilgstošas aprūpes institūcijās un kurām ir noteikta smaga vai ļoti smaga invaliditāte (I vai II invaliditātes grupa). |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts neietekmē tautsaimniecības jomas, bet sniedz pozitīvu ietekmi sabiedrības mērķa grupām – pilngadīgām personām ar GRT. Personām ar GRT ierosinātās izmaiņas par iespēju izvēlēties sabiedrībā balstītu sociālo pakalpojumu sniedzēju veicinās minēto mērķa grupas personu ieinteresētību līdzdarboties sev nepieciešamā pakalpojuma saņemšanai. Noteikumu projekts nemaina 9.2.2.1. pasākuma finansējuma saņēmēju un sadarbības partneru tiesības un pienākumus. Sadarbības partneriem – pašvaldībām, gadījumā, ja persona norādīs vēlamo pakalpojuma sniedzēju, mazināsies administratīvais slogs un patērētais laiks pakalpojumu sniedzēju piesaistes procedūrai.  |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Noteikumu projekts šo jomu neskar. |
| 2. | Atbildīgā institūcija | Labklājības ministrija. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts tiek virzīts kā MK lieta. |
| 2. | Sabiedrības līdzdalība projekta izstrādē | Nav attiecināms. |
| 3. | Sabiedrības līdzdalības rezultāti | Nav attiecināms |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Eiropas Savienības struktūrfondu un Kohēzijas fondu vadībā iesaistītās atbildīgās iestādes funkcijas pilda Labklājības ministrija, sadarbības iestādes funkcijas – Centrālā finanšu un līgumu aģentūra. Projekta finansējuma saņēmēji – plānošanas reģioni, to sadarbības partneri – pašvaldības un VSAC. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | MK noteikumu projekts šo jomu neskar. |
| 3. | Cita informācija | Nav |

Labklājības ministre R. Petraviča

Vjakse 67021641

Ilga.Vjakse@lm.gov.lv

1. Ministru kabineta noteikumu projekts "Grozījumi Ministru kabineta 2015. gada 16. jūnija noteikumos Nr. 313 "Darbības programmas "Izaugsme un nodarbinātība" 9.2.2. specifiskā atbalsta mērķa "Palielināt kvalitatīvu institucionālai aprūpei alternatīvu sociālo pakalpojumu dzīvesvietā un ģimeniskai videi pietuvinātu pakalpojumu pieejamība personām ar invaliditāti un bērniem" 9.2.2.1. pasākuma "Deinstitucionalizācija" īstenošanas noteikumi"" (turpmāk – noteikumu projekts) [↑](#footnote-ref-1)
2. Grozījumi Ministru kabineta 2015. gada 16. jūnija noteikumos Nr. 313 "Darbības programmas "Izaugsme un nodarbinātība" 9.2.2. specifiskā atbalsta mērķa "Palielināt kvalitatīvu institucionālai aprūpei alternatīvu sociālo pakalpojumu dzīvesvietā un ģimeniskai videi pietuvinātu pakalpojumu pieejamību personām ar invaliditāti un bērniem" 9.2.2.1. pasākuma "Deinstitucionalizācija" īstenošanas noteikumi" (turpmāk – MK noteikumi Nr. 357) [↑](#footnote-ref-2)
3. Ministru kabineta 2015. gada 16. jūnija noteikumos Nr. 313 "Darbības programmas "Izaugsme un nodarbinātība" 9.2.2. specifiskā atbalsta mērķa "Palielināt kvalitatīvu institucionālai aprūpei alternatīvu sociālo pakalpojumu dzīvesvietā un ģimeniskai videi pietuvinātu pakalpojumu pieejamība personām ar invaliditāti un bērniem" 9.2.2.1. pasākuma "Deinstitucionalizācija" īstenošanas noteikumi" (turpmāk – MK noteikumi Nr. 313) [↑](#footnote-ref-3)
4. Metodika par vienas vienības izmaksu standarta likmju aprēķinu un piemērošanu Eiropas Sociālā fonda darbības programmas "Izaugsme un nodarbinātība" 9.2.2. specifiskā atbalsta mērķa "Palielināt kvalitatīvu institucionālai aprūpei alternatīvu sociālo pakalpojumu dzīvesvietā un ģimeniskai videi pietuvinātu pakalpojumu pieejamību personām ar invaliditāti un bērniem" 9.2.2.1. pasākuma "Deinstitucionalizācija" īstenošanai [↑](#footnote-ref-4)
5. Eiropas Sociālā fonda darbības programmas "Izaugsme un nodarbinātība" 9.2.2. specifiskā atbalsta mērķa "Palielināt kvalitatīvu institucionālai aprūpei alternatīvu sociālo pakalpojumu dzīvesvietā un ģimeniskai videi pietuvinātu pakalpojumu pieejamību personām ar invaliditāti un bērniem" 9.2.2.1. pasākuma "Deinstitucionalizācija" valsts sociālās aprūpes centru speciālistu piemaksas vienas vienības izmaksu standarta likmes aprēķina un piemērošanas metodika; [↑](#footnote-ref-5)